แค่คล้าย
ถึง &#8220;พี่บู๊&#8221; ชาติชาย พยุหนาวีชัย ผู้อำนวยการธนาคารออมสิน คนปัจจุบัน จะเป็นลูกหม้อธนาคารกสิกรไทยและโดนจ้องมองว่าการทำงานและปรับภาพลักษณ์ของงานจะดูคล้ายกับสิ่งที่แบงก์กสิกรไทยทำเปี๊ยบๆ เลย ไม่ว่าจะเป็นเรื่องการจัดมหกรรมขำกระจาย เหมือนกับที่กสิกรไทยทำโครงการกับแก๊งสามช่าคานิว้าวว
20 ต.ค. 2558

ถึง “พี่บู๊” ชาติชาย พยุหนาวีชัย ผู้อำนวยการธนาคารออมสิน คนปัจจุบัน จะเป็นลูกหม้อธนาคารกสิกรไทยและโดนจ้องมองว่าการทำงานและปรับภาพลักษณ์ของงานจะดูคล้ายกับสิ่งที่แบงก์กสิกรไทยทำเปี๊ยบๆ เลย ไม่ว่าจะเป็นเรื่องการจัดมหกรรมขำกระจาย เหมือนกับที่กสิกรไทยทำโครงการกับแก๊งสามช่าคานิว้าวว
หรือว่าจะเป็นการออกบัตรเดบิตกสิกรไทยกับฮัลโหลคิตตี้ โดราเอมอน รวมทั้งสติ๊กเกอร์ไลน์บราวน์ แอนด์ โคนี่ แต่ออมสินออกบัตรเดบิตคุกกี้รัน
ล่าสุด ออมสินก็จัดประกวด GSB Brand Ambassador 2015 ซึ่งดูไปแล้วเหมือนจัดประกวดอีเกิร์ลของกสิกรไทย ต่างกันตรงที่จำนวนสาวสวยที่ออมสินมีมากกว่าถึง 10 คน แต่กสิกรไทยมีแค่ 8 คนเท่านั้น
งานนี้ผู้บริหารออมสินแจงว่าไม่เหมือนกันสักกะนิด  GSB Brand Ambassador จะคัดเลือกจากพนักงานและลูกจ้างของธนาคารออมสินทั่วประเทศ ได้เงินรางวัลครั้งเดียวและเงินเบี้ยเลี้ยงและค่าตอบแทนเวลาออกงาน สาวๆ ทั้งหมดเป็นพนักงานแบงก์ กินเงินเดือนแบงก์ เวลามีงานถึงจะไปออกงาน ถ้าไม่มีงานก็ต้องทำงานในแผนกที่สังกัดอยู่
งานนี้แบงก์ประหยัดเงินไม่ต้องจ้างพริตตี้มาออกงาน แถมยังคุมภาพลักษณ์ได้อีกด้วย อะไรจะดีขนาดน้าน